આ પ્રકારના ગ્રુપ્સમાં એવા જ વિદ્યાર્થીઓ અને શિક્ષકો હોય છે જે ગ્રેજ્યુએટ છે તેમજ કોઇ સ્પર્ધાત્મક પરીક્ષાની તૈયારી કરે છે. તેથી આપણે તે તમામ સભ્યો પાસે અમુક શિષ્ટાચારની આશા રાખી જ શકીએ. પરંતુ આ પ્રકારના ગ્રુપ્સમાં રોજ કોઇને કોઇ શાયરીઓ અથવા તો નકામી વાતો લખવામા આવતી હોય તેવુ જોવા મળે છે. આશ્ચર્ય ત્યારે થાય જ્યારે એક શિક્ષક, કે જે રોજ 40-50 વિદ્યાર્થીઓને ભણાવતો હોય / ભણાવતી હોય, તે આ પ્રકારના શૈક્ષણિક ગ્રુપમાં (જ્યા વિદ્યાર્થીઓ પણ સભ્ય હોઇ શકે છે) ફિલ્મી શાયરીઓ લખે છે. બીજી એક ખામી એ પણ કહી શકાય કે આ પ્રકારના દરેક ગ્રુપ્સમા ફક્ત 2-3% જ એક્ટિવ એટલે કે સક્રિય સભ્યો હોય છે. આ સિવાયના તમામ સભ્યોને નિષ્ક્રીય કહી શકાય, તેમાના ઘણા તો એવા હોય છે કે તેઓ નકામી પોસ્ટ્સના નોટિફીકેશનોથી કંટાળીને નોટિફિકેશન્સ ડિસેબલ કરી દે છે અને ફક્ત કહેવાના સભ્ય જ હોય છે.